Diari Oficial de la Generalitat Valenciana


Sumari del DOGV 1308, del 22-05-1990 (1990/817510)

RESOLUCIÓ de 25 d'abril de 1990, de la Direcció General d'Ordenació i Innovació Educativa, per la qual es convoca a les proves d'avaluació d'ensenyaments no escolaritzats per a l'obtenció del títol de Formació Professional de Primer Grau (Tècnic Auxiliar).
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1308

Data del DOGV
:   22-05-1990

Secció del DOGV
:   ALTRES DISPOSICIONS

Número del document
:   1990/817510


Data del document
:   25-04-1990

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 25 d'abril de 1990, de la Direcció General d'Ordenació i Innovació Educativa per la qual es convoca a les proves d'avaluació d'ensenyaments no escolaritzats per a l'obtenció del títol de Formació Professional de Primer Grau (Tècnic Auxiliar).  
D'acord amb el que disposa l'Ordre de 8 de març de 1977 (BOE del 12), que regula les proves d'avaluació d'ensenyaments no escolaritzats per a l'obtenció del títol de tècnic-auxiliar de formació professional de- primer grau, i als efectes de fixar el termini de convocatòria, inscripcions, constitució de comissions qualificadores i, en general les normes sobre el desenvolupament de les proves, i en virtut de les transferències establertes pel Reial Decret 2093/83, de 28 de juliol (BOE de 6 d'agost) sobre traspàs de funcions i serveis de l'Administració de l?Estat a la Comunitat Valenciana en matèria d'educació, aquesta Direcció General ha resolt:  
Primer  
Es convoca a proves d'avaluació d'ensenyaments no escolaritzats per a l'obtenció del títol de Tècnic-Auxiliar en les branques i professions reglades i experimentals en formació professional de primer grau, d'acord amb els qüestionaris vigents oficialment, aprovats per les respectives ordres ministerials.  
Segon  
Les proves de cada una de les convocatòries corresponents a enguany començaran els dies 25 de juny i 10 de setembre, respectivament, i s'ajustaran al que disposa aquesta Resolució.  
Tercer  
La inscripció en cada convocatòria es farà en els terminis compresos entre el 4 i el 8 de juny, per a la primera i entre el 3 i el 7 de setembre per a la segona, i s'aplicarà el model de l'annex I d'aquesta Resolució.  
Quart  
Cada servei territorial de Cultura i Educació, a proposta de la Inspecció Educativa corresponent proposarà a la Direcció General d'Ordenació i Innovació Educativa almenys set dies hàbils abans de l?obertura del termini d'inscripció, els instituts de formació professional de la Conselleria de Cultura, Educació i Ciència, on es podran efectuar les inscripcions, fent constar en cada cas les professions que cal avaluar. S'entendrà acceptada la proposta, si no hi ha una notificació en contra, almenys quatre dies hàbils abans de la data inicial del termini d'inscripció.  
Cinqué  
En el tauler d'anuncis de cada servei territorial de Cultura i Educació, serà exposada la llista d'instituts de formació professional de la demarcació, on es podran efectuar les inscripcions, amb indicació de les professions que en cada cas corresponguen. Així mateix serà tramesa a cada institut de formació professional de la respectiva província, una còpia de la llista esmentada perquè es faqa pública.  
Sisé  
Es podran inscriure per a la realització d'aquestes proves els majors de 18 anys, no escolaritzats en règim ordinari, que es troben en alguna de les circumstàncies següents:  
a) Que tinguen un diploma o certificat d'ensenyament de caràcter professional, homologat pel Ministeri d'Educació i Ciència, d'acord, amb el que disposen els articles 36 i 37 del Reial Decret 707/1976, de 5 de març (BOE del 12 d'abril)  
b) Que tinguen el Certificat d'Escolaritat de formació professional de primer grau i acrediten, com a mínim, un any d'activitat laboral.  
c) Que tinguen el Certificat d'Escolaritat de formació professional de primer grau i tinguen superades totes les disciplines en alguna de les àrees de coneixement d'ambdós cursos  
d) Que acrediten haver-se presentat anteriorment a les proves de maduresa per a l?obtenció del títol d'oficialia industrial o de primer grau de formació professional.  
e) Que acrediten, com a mínim, un any d'activitat i siguen batxillers elementals, graduats escolars, o tinguen el certificat d'estudis primaris.  
f) Els professionals que acrediten més de sis mesos d'activitat laboral i, sense complir cap de les esmentades circumstàncies en els apartats anteriors, tinguen suficient maduresa.  
Aquesta maduresa serà avaluada per una Comissió de Valoració, que basarà el seu judici en la documentació complementària aportada per l?interessat, en sol·licitar la inscripció, i podrà entrevistar-lo.  
No caldria recórrer a la Comissió de Valoració si l?interessat tenia diplomes de formació ocupacional expedits per l?INEM.  
La comissió esmentada serà nomenada pel director territorial de Cultura i Educació, a proposta del Servei d'Inspecció Educativa territorial respectiu.  
Seté  
Per tal d'efectuar la inscripció els aspirants hauran de presentar:  
- Sol·licitud de matricula, segons el model normalitzat que figura en l'annex I d'aquesta Resolució.  
- DNI i una fotocòpia per a compulsar-la.  
Segons els apartats esmentats en el punt anterior, en què es troben compresos, els aspirants hauran d'aportar, a més, la següent documentació:  
a) Diploma o certificat de caràcter professional homologat pel Ministeri d'Educació i Ciència.  
b) Certificat d'Escolaritat de formació professional de primer grau i document acreditatiu d'un any, com a mínim, d'activitat laboral.  
c) Certificat d'escolaritat de formació professional de primer grau i certificat d'haver superat, almenys, una àrea de coneixements d'ambdós cursos.  
d) Certificat acreditatiu d'haver-se presentat anteriorment a les proves de maduresa per a l'obtenció del títol d'oficial industrial o de primer grau de formació professional.  
e) Títol de batxiller elemental, graduat escolar, certificat d'estudis primaris i, en tot cas, documentació acreditativa d'un any, com a mínim, d'activitat laboral, i documentació complementària.  
Si hi havia un expedient acadèmic del sol·licitant en un altre institut de formació professional diferent d?aquell en el qual es fa la inscripció, aquest últim sol·licitaria d?ofici al centre d'origen el trasllat corresponent.  
f) Documentació acreditativa d'activitat laboral, que consistirà en la certificació o certificacions de l'empresa on s'haurà fet amb especificació de les dates d'alta i baixa en els diversos règims de seguretat social.  
Les mestresses de cosa i les empleades domèstiques, justificaran "l?activitat laboral" de la forma que estableix la Resolució de 5 d' agost de 1977 (BOE del 27), de la Direcció General d'Ensenyament Mitjà o mitjançant qualsevol altre document que considere la Comissió de Valoració.  
Vuité  
Els qui sol·liciten la inscripció acollint-se al que disposa l'apartat 6.f), hauran de ser advertits, en el moment de fer-la, de l'obligació d'estar pendents de la possible convocatòria per a l'entrevista a la qual s'hi ha al·ludit, que es publicarà en el tauler d'anuncis de l'institut.  
La Comissió de Valoració, a la qual s'ha fet referència en l?esmentat apartat serà integrada per un professor de cada institut de la província en què hi hagen sol·licituds, que hauran de ser valorades per la comissió, i serà presidida per un membre del Servei de la Inspecció Educativa territorial i, si de cas hi mancava, pel professor més antic. El dictamen serà formulat com a consell orientador.  
Per a examinar la documentació presentada, la Comissió de Valoració es reunirà l?endemà de la finalització del termini d'inscripció, i si calia, es faran les entrevistes corresponents en la mateixa jornada o en les següents, en l?institut on es va fer la inscripció.  
En tot cas, es comunicarà a l?interessat el dictamen corresponent dins dels sis dies següents a l?últim del termini d'inscripció.  
Nou  
La realització i qualificació de les proves, anirà a càrrec de comissions avaluadores integrades per un president i quatre vocals, dos de l'àrea de coneixements tècnics i pràctics i un de cada una de les altres dues àrees. Les comissions esmentades les integraran personal docent numerari de formació professional. Els presidents seran membres del Servei d'Inspecció Educativa territorial o directors d'instituts de formació professional de la Conselleria de Cultura, Educació i Ciència.  
També es podran integrar en cada comissió els assessors docents que calguen. Hi actuarà de secretari el vocal amb menys antiguitat, i en cas d'igualtat en aquest concepte, el de menys edat.  
El servei d'Inspecció Educativa territorial proposarà als directors territorials corresponents el nomenament del president, els vocals i els assessors que constituiran les comissions avaluadores procurant, si és possible, que pertanyen a la mateixa localitat de l?institut on s'hauran de fer les proves.  
Aquestes comissions seran les que caldran perquè el nombre d?examinats que corresponguen a cada una no siga superior a 100, o ho siga en la mínima mesura. Quan, per qualsevol causa, no siga possible organitzar les comissions avaluadores corresponents en alguna província, serà comunicat al director territorial de Cultura i Educació perquè ho resolga.  
Deu  
Per al nomenament de les comissions avaluadores, els instituts receptors d'inscripcions comunicaran al Servei d'Inspecció Educativa territorial el nombre d'admesos en cada professió, en els dos primers dies següents a l'acabament del termini d'inscripció de cada convocatòria.  
A la vista del nombre d'aspirants, seran establertes les comissions avaluadores que calguen, i es podran agrupar els inscrits en els diferents instituts de la província, als efectes de fer les proves davant d'una mateixa comissió avaluadora quan el seu nombre i el de professors a incloure-hi així ho aconselle.  
Onze  
En una data prèvia al començament de les proves, els directors territorials comunicaran als instituts les comissiones avaluadores designades i els alumnes que hi hauran d'actuar.  
Aquestes llistes es faran públiques en els mateixos Serveis Territorials de Cultura i Educació i en cada un dels instituts receptors d'inscripcions, almenys quaranta-vuit hores abans del començament de les proves.  
Dotze  
El contingut de les proves s'adequarà als qüestionaris oficials de formació professional de primer grau vigents, aprovats pel Ministeri d'Educació i Ciència. Les matèries seran agrupades en les tres àrees de coneixements:  
- formativa comuna.  
- ciències aplicades.  
- coneixements tècnics i pràctics.  
Els exercicis de les àrees formativa comuna i de ciències aplicades seran tramesos per la Direcció General d'Ordenació i Innovació Educativa al Servei d'Inspecció Educativa Territorial, que els trametrà als instituts on s'hauran de fer les proves per a la custòdia i el lliurament, en sobre tancat, al president de la comissió avaluadora respectiva.  
Els corresponents a l?àrea de coneixements tecnològics seran proposats per la mateixa comissió avaluadora, qui seguirà les instruccions que comunique la Direcció General d'Ordenació i Innovació Educativa.  
Tretze  
Els instituts que hauran rebut les inscripcions, tindran a disposició de les comissions avaluadores els expedients dels aspirants per tal de facilitar-los totes les dates que calguen.  
Catorze  
El calendari de les proves haurà de ser anunciat en el tauler d'anuncis de l'institut en què es facen. S'indicarà expressament el lloc on s'hauran de fer i els utensilis amb els quals hi hauran d?acudir (material de dibuix, taules, màquines d'escriure, etc. .. ) En els instituts s'haurà de seguir l'ordre d'horari que figura a continuació:  
Primera jornada:  
- A les nou hores: constitució de la Comissió Avaluadora. El president obrirà el sobre dels exercicis, els quals restaran sota la seua custòdia.  
Així mateix es procedirà a l'estudi de propostes per als exercicis corresponents a l'àrea de coneixements tècnics i pràctics i a determinar-los. Seran adoptades les mesures oportunes que garantesquen l'organització i el desenvolupament d'aquests exercicis, d'acord amb les disponibilitats de l'institut, per a la qual cosa caldrà comptar amb l'assessorament del professorat de pràctiques.  
Quan per raons d'instal·lacions o locals hi hajan inconvenients per a fer l'exercici pràctic en el mateix institut on actuarà la comissió avaluadora, el Servei d'Inspecció Educativa territorial podrà autoritzar-ne la realització en uns altres locals que siguen considerats més adequats, i s'hi indicarà l'adreça en el calendari de provés, que es farà públic, immediatament, en acabar aquesta sessió constitutiva.  
- A les deu hores: exercici global sobre les matèries que constitueixen l?àrea de ciències aplicades. Durada, tres hores.  
- A les disset hores: exercici global sobre les matèries que constitueixen l?àrea formativa comuna, basat essencialment en la capacitat de comprensió i expressió lingüística. Durada: tres hores.  
Segona jornada:  
- A les nou hores: exercici global sobre les matèries que constitueixen l?àrea de coneixements tècnics i pràctics. Durada adequada, que la determinarà la Comissió Avaluadora per a cada professió.  
En cap cas no excedirà d'una jornada completa, dividida en sessions de matí i de vesprada. L?exercici de la branca sanitària, per la particularitat que té començarà a les disset hores.  
Tercera jornada:  
- A les nou hores: Les comissions qualificaran les proves, redactaran actes globals per a cada àrea i les adaptaran a l?escala d'Excel·lent, Notable, Bé, Suficient i Insuficient.  
Tenint en compte l?edat i les circumstàncies concretes d'aquests alumnes, convé prestar més atenció a la maduresa personal i professional que al coneixement puntual de qüestions concretes de cada matèria.  
A aquestes actes s'uniran els exercicis corresponents i seran arxivats en el centre on haurà actuat la comissió avaluadora.  
Les qualificacions parcials de cada àrea hauran de quedar reflectides en l'acta final (annex II). Les àrees ja superades anteriorment, o dispensades per homologació es faran constar amb la paraula "exempt" i sota, entre parèntesis, la qualificació si constava documentalment.  
Quinze  
La comissió avaluadora ponderarà la qualificació global solament en els casos d'aquells que hauran superat les tres àrees i s'ajustaran a l?escala d'Excel·lent, Notable, Bé i Suficient. En els altres casos serà inutilitzada la línia corresponent.  
Les actes finals seran redactades per professions i es faran públiques en el centre on s'hagen fet les proves. Els originals quedaran arxivats a l'institut esmentat.  
Serà tramesa una còpia d'aquestes actes a cada un dels instituts on s'haguessen inscrit els aspirants, a efectes de constància dels resultats en els respectius expedients, i una altra còpia al Servei d'Inspecció Educativa territorial per a l'estudi i el posterior informe estadístic a la Direcció General d'Ordenació i Innovació Educativa.  
Setze  
Els qui hauran superat algunes de les àrees podran sol·licitar de l'institut que va admetre la inscripció el certificat corresponent, el qual, entre d'altres, tindrà els efectes que dispensa de la realització de les proves en posteriors convocatòries, i en els estudis de formació professional de primer grau.  
Disset  
Els qui hauran obtingut qualificació global positiva podran sol·licitar en el centre receptor de la inscripció, l?expedició del títol de tècnic auxiliar en la professió respectiva, i s'ajustarà la tramitació al que disposa l?Ordre Ministerial de 17 de novembre de 1982 (BOE d?1 de desembre), que desplega el RD 1564/1982, de 18 de juny (BOE de 17 d'agost).  
Divuit  
En determinades branques, quan el nombre d'aspirants o el de grups en els quals calga distribuir-los o les disponibilitats de locals, instal·lacions o material o qualsevol altre motiu, facen impossible el desenvolupament de les proves en l'ordre o en les dates establertes, la Direcció General d'Ordenació i Innovació Educativa podrà autoritzar-ne la realització en dues o més fases. En tot cas es garantirà d'una banda, l'homogeneïtat de dificultats dels exercicis en les diverses fases, i d'altra banda que cada aspirant concórrega solament a una de les fases esmentades de la convocatòria.  
Dinou  
Els funcionaris que formen part de les comissions avaluadores, tindran dret a les indemnitzacions establerts legalment. Amb aquesta finalitat, l?Ordre de 17 de febrer de 1986, que desplega el Decret 200/1985 pel que fa a indemnitzacions per raons de servei, estableix que les dites comissions hauran de considerar-se incloses en la categoria quinta de les que preveu l'article 19.3 de l'esmentada Ordre.  
València, 25 d'abril de 1990. - El Director General d'Ordenació i Innovació Educativa: Baltasar Vives i Moncho.  
Veure annex